স্টাফ রিপোর্টার ॥ হবিগঞ্জ সদর-লাখাই আসনের সংসদ সদস্য ও জেলা আওয়ামী লীগ সভাপতি এডভোকেট মোঃ আবু জাহির বলেছেন, আগামী এক থেকে দেড় বছরের মধ্যে পইল ইউনিয়নের সবক’টি গ্রামে বিদ্যুতায়ন করা হবে। আগামী দিনে নৌকার প্রার্থী বিজয়ী হলে পইল গ্রামে একটি কলেজ স্থাপনসহ অন্যান্য উন্নয়ন কর্মকান্ড দ্রুত সম্পন্ন করা হবে। তিনি গতকাল শুক্রবার বিকেলে পইল বাজার সংলগ্ন মাঠে ইউনিয়ন আওয়ামী লীগ আয়োজিত এক বিশাল জনসভায় প্রধান অতিথির বক্তব্যে তিনি এসব কথা বলেন। ইউনিয়ন আওয়ামী লীগের সভাপতি সাহেব আলী চেয়ারম্যানের সভাপতিত্বে জনসভায় বিশেষ অতিথি ছিলেন- উপজেলা আওয়ামী লীগের সাধারণ সম্পাদক আব্দুর রশিদ তালুকদার ইকবাল, সাংগঠনিক সম্পাদক আব্দুল মুকিত ও উপজেলা যুবলীগ সাধারণ সম্পাদক জাকির হোসেন। এমপি আবু জাহির আরও বলেন, আওয়ামী লীগ ক্ষমতায় থাকায় ...